# पोषण एवं खाद्य सुरक्षा में मृदा स्वास्थ्य का महत्व

Sunita Kumari Meena, Ajeet Kumar, Md. Minnatullah, A.K. Singh

► To cite this version:

Sunita Kumari Meena, Ajeet Kumar, Md. Minnatullah, A.K. Singh. पोषण एवं खाद्य सुरक्षा में मृदा स्वास्थ्य का महत्व. गन्ना उत्पादन तकनीकी, (गन्ना खेती), षट्मासिक पात्रिका, In press, 1 (1), pp.35-38. <hal-04792257>

HAL Id: hal-04792257

https://hal.science/hal-04792257v1

Submitted on 20 Nov 2024

HAL is a multi-disciplinary open access archive for the deposit and dissemination of scientific research documents, whether they are published or not. The documents may come from teaching and research institutions in France or abroad, or from public or private research centers.

L'archive ouverte pluridisciplinaire HAL, est destinée au dépôt et à la diffusion de documents scientifiques de niveau recherche, publiés ou non, émanant des établissements d'enseignement et de recherche français ou étrangers, des laboratoires publics ou privés.

<figure><img src="image_1.png" /></figure>

Distributed under a Creative Commons Attribution 4.0 International License
<figure><img src="image_2.png" /></figure>

ISSN 0972 - 799X
जनवरी-जून 2024

# गन्ना उत्पादन तकनीकी
(गन्ना खेती)

## षद्मासिक पत्रिका

<figure><img src="image_3.png" /></figure>

उ.प्र. गन्ना शोध परिषद्
शाहजहाँपुर - 242001
अनुक्रमणिका

<table><thead><tr><td>क्र.सं.</td><td>विवरण</td><td>पृष्ठांकन</td></tr></thead><tbody><tr><td>01</td><td>'कोलख 15206' (इक्षु 14) उत्तर प्रदेश हेतु मध्य देर से पकने वाली एक नवीन गन्ना किस्म संजीव कुमार एवं इन्दु</td><td>01-03</td></tr><tr><td>02</td><td>'कोलख 16202' (इक्षु 16) उत्तर प्रदेश हेतु शीघ्र पकने वाली नवीन गन्ना किस्म संजीव कुमार एवं इन्दु</td><td>04-06</td></tr><tr><td>03</td><td>नव विकसित शीघ्र पकने वाली गन्ना किस्मों की पहचान एवं विशेषताएं अरविन्द कुमार, एम.एम. दास एवं एन.के. कर्मा</td><td>07-10</td></tr><tr><td>04.</td><td>नई गन्ना किस्म को. 15023, की अधिकतम पैदावार प्राप्त करने हेतु आवश्यक देखरेख क्रियाएँ रविन्द्र कुमार, एम. आर मीना, पूजा, एवं सी. अप्पुनु</td><td>11-13</td></tr><tr><td>05.</td><td>रस चूसने वाले कीटों से गन्ने को कैसे बचाये अरूण बैठा, के. श्रीनिवास, महाराम सिंह, शर्मिला राय, दिनेश सिंह, संजय कुमार गोस्वामी एवं अनुज कुमार</td><td>14-22</td></tr><tr><td>06.</td><td>गन्ने में ग्रीष्मकालीन बेधक कीटों की पहचान व नियन्त्रण सुजीत प्रताप सिंह</td><td>23-29</td></tr><tr><td>07.</td><td>गन्ना की टिकाऊ खेती हेतु पोषक तत्वों का समेकित प्रबंधन अजीत कुमार, एस.के. सिन्हा, मो. मिन्नतुल्लाह एवं ए.के. सिंह</td><td>30-32</td></tr><tr><td>08.</td><td>गन्ने की फसल में खरपतवार प्रबंधन : क्यों एवं कैसे? प्रदीप कुमार बिसेन</td><td>33-34</td></tr><tr><td>09.</td><td>पोषण एवं खाद्य सुरक्षा में मृदा स्वास्थ्य का महत्व सुनीता कुमारी मीना, अजीत कुमार, मो. मिन्नातुल्लाह, एवं ए.के. सिंह</td><td>35-38</td></tr><tr><td>10.</td><td>गन्ना खेती-माह जनवरी से जून में समसामायिक कार्य अनिल कुमार सिंह</td><td>39-41</td></tr></tbody></table>
# पोषण एवं खाद्य सुरक्षा में मृदा स्वास्थ्य का महत्व

## सुनीता कुमारी मीना, अजीत कुमार, मो० मिन्नातुल्लाह, एवं ए० के० सिंह

ईख अनुसंधान संस्थान

डॉ राजेन्द्र प्रसाद केन्द्रीय कृषि विश्वविद्यालय

पूसा, समस्तीपुर-848125, बिहार

भारत अनेकता में एकता वाला देश है, जहां विभिन्न तरह की मिट्टी में विभिन्न तरह की फसलें उगाई जाती है। यहां की मिट्टी की तुलना दुनिया के अन्य देशों की मिट्टी से नहीं की जा सकती है, क्योंकि अन्य देशों की अपेक्षा भारत की मिट्टी ज्यादा उपजाऊ है। यहां के खेतों की मिट्टी में कार्बनिक और अकार्बनिक पदार्थों के साथ जैविक व खनिज पदार्थ भी पाये जाते हैं। लेकिन, आधुनिक समय में रासायनों के बढ़ते इस्तेमाल से मिट्टी अपनी उपजाऊ क्षमता खोती जा रही है। परिणामस्वरूप फसलों का उत्पादन प्रभावित होने के साथ-साथ किसानों का फसल लागत भी बढ़ रही है एवं अधिक मेहनत भी करनी पड़ रही है।

भारत की लगभग दो तिहाई आबादी की जीविका का मूल आधार कृषि है। शहरीकरण और औद्योगीकरण के कारण कृषि योग्य जमीन दिन प्रतिदिन घटती जा रही है, साथ ही साथ इसकी गुणवत्ता में उल्लेखनीय कमी आती जा रही है। बीसवी शदी के उत्तरार्ध में देश मे हरित क्रांति से कृषि उपज में गुणात्मक बढ़ोत्तरी हुई। जिसके मूल में अधिक उपज देने वाली किस्में, रासायनिक उर्वरक एवं व्यापक पैमाने पर पौधा संरक्षक उपायों का अपनाये जाना था। परंतु ऐसा नहीं होने के दुष्परिणाम स्वरूप बाद के दशकों में कृषि उत्पादन में कमी दिखाई देने लगे। जिसका एक प्रमुख कारण मृदा गुणवत्ता में आई उत्तरोतर कमी को भी माना गया है, जिसके अनगिनत वैज्ञानिक सन्दर्भ उपलब्ध है। अतः मृदा स्वास्थ्य को अक्षुण्ण बनाए रखना आधुनिक कृषि की सबसे बड़ी एवं विषम चुनातियों में से एक है। मृदा अथवा जमीन को अभी तक एक निर्जीव संसाधन माना जाता रहा है। परन्तु तथ्य इसके एकदम विपरीत है। मृदा एक जीवंत निकाय है। जिसके परिभाषित जैविक, रासायनिक और भौतिक गुणधर्म होते हैं। इनमे से किसी भी एक गुणधर्म में परिवर्तन अथवा बदलाब मृदा के मूलभूत स्वरुप एवं उसके स्वभाव में उल्लेखनीय परिवर्तन कर देते हैं। फलतः मृदा की उर्वरता में काफी कमी देखने को मिलती है। उदाहरण के तौर

मृदा स्वास्थ्य को प्रभावित करने वाले मुख्य कारक

<figure><img src="image_4.png" /></figure>

मृदा
स्वास्थ्य

दिन प्रतिदिन बढ़ता औद्योगिकीकरण एवं शहरीकरण

कृषि रासायनों का अनियंत्रित उपयोग

सिंचाई के संसाधनों का अवैज्ञानिक प्रयोग

सघन खेती

कृषि उर्वरकों का असंतुलित प्रमाण में प्रयोग

नैसर्गिक कार्बनिक खाद का न्यूनतम अथवा न उपयोग करना

<caption>चित्र संख्या 1. मृदा स्वास्थ्य को प्रभावित करने वाले मुख्य घटक</caption>
<figure><img src="image_5.png" /><figcaption>चित्र संख्या 2. अस्वस्थ्य मृदा के विभिन्न दुष्प्रभावः- मृदा-पौधा-मनुष्य</figcaption></figure>

पर, किसानो द्वारा मुख्य पोषक तत्वों से युक्त रासायनिक उर्वरको एवं क्षारीय सिंचाई संसाधनो के अंधाधुंध उपयोग ने मृदा स्वास्थ्य सम्बंधित अनेकों प्रश्न खड़े कर दिए है। उत्तर भारत के कई क्षेत्र ऐसे हैं जहाँ की भूमि को एक वक्त काफी उपजाऊ माना जाता था परंतु अब वे क्षेत्र कम उपजाऊ हो गए है। इस प्रकार की परिस्तिथियों की वजह से थोड़ी कम उपजाऊ मृदा को अस्वस्थ मृदा की श्रेणी में रखा जा रहा है। कृषकों द्वारा कृत्रिम रूप से संश्लेषित रासायनिक उर्वरकों को जैविक खादों पर प्रधानता देने से मृदा में उपस्थिति लाभदायक सूक्ष्म जीवाणुओं की संख्या में भारी कमी भी अस्वस्थ मृदा का प्रमुख कारण है।

भारी औद्योगीकरण एवं शहरीकरण के फलस्वरूप उत्सर्जित होने वाले प्रदूषित जल एवं अपशिष्ट पदार्थों में कैडमियम (Cd), लेड (Pb), निकेल (Ni), क्रोमियम (Cr) इत्यादि विषाक्त तत्वों की मात्रा ज्यादा होती है। किसान भाई जब इन पदार्थों को पोषक तत्वों की तरह कृषि में प्रयोग करने लगते है तो धीरे-धीरे इन विषाक्त तत्वों की मात्रा बढ़ने लगती है। जिसके फलस्वरूप मृदा की पौधों को पोषण प्रदान करने की व्यस्था अस्त-व्यस्त हो जाती है। अंततः ये विषाक्त तत्व पौधों से होते हुए मानव शहरी को भी क्षति पहुंचाते है। रासायनिक खादों एवं फसल रोगों, हानिकारक कीटों और खर-पतवार के नियंत्रण के लिए उपयोग में आने वाले अनेको अन्य रासायनों के उपयोग से जमीन में रहने वाले असंख्य सूक्ष्म जीवों के अस्तित्व पर प्रश्न चिह्न लगा दिया है। इसके अतिरिक्त पारंपरिक अवैज्ञानिक तरीके से अत्यधिक सिंचाई करने से सभी पोषक तत्व जमीन में आसानी से नींचे उतर जाते है। जिसके कारण जमीन की नैसर्गिक अम्लता में बदलाव दर्ज किये गए है। लगातार एक ही रासायनिक खाद का किसी फसल विशेष में बहुत लंबे समय तक सतत् उपयोग से भी जमीन की उर्वरता पर नकारात्मक प्रभाव पड़ता है। सामान्यतः मृदा में उपस्थित कार्बनिक पदार्थ, मृदा स्वास्थ्य के अच्छे सूचक होते है। परन्तु रासायनिक खादों पर अत्यधिक निर्भरता एवं नैसर्गिक खाद के कम प्रयोग से जमीन के स्वस्थ्य पर बुरा प्रभाव पड़ा है। जिससे एक समय की उर्वर जमीन भी अनुपजाऊ की श्रेणी में आ गयी है।

## मृदा को स्वस्थ रखने के उपायः

### 1. समन्वित पोषण प्रबंधन (Integrated Nutrient Management)

समन्वित पोषण प्रबंधन एक ऐसी पादप पोषण वयवस्था है जिसमे पोषक तत्वों के प्राकृतिक रूप से उपलब्ध कार्बनिक, जैविक
एवं कृत्रिम रूप से संश्लेषित रासायनिक स्रोतों का समुचित और संतुलित समन्वय किया जाता है। ये तीनो पोषक तत्वों के स्रोतों को फसलों की आवश्यकता के आधार पर एक विशेष अनुपात (1:2:2, जैविक:कार्बनिक:रासायनिक खाद) प्रदान करने की सलाह दी जाती है। प्राकृतिक कार्बनिक खाद में से पौधों को पोषक तत्व के साथ साथ मृदा में कार्बन भी उपलब्ध होता है जो की सूक्ष्म जीवों के लिए ऊर्जा का एक महत्वपूर्ण स्रोत है। जिसके कारण मृदा जीवंत रहती है और सूक्ष्म जीवों के लिए एक अनुकूल आवास भी उपलब्ध होता है। प्रकृति प्रदत्त जीवाणुओं को पहचानकर उनसे विभिन्न प्रकार के पर्यावरणी हितैषी उर्वरक तैयार किये गए हैं जिन्हे जैव उर्वरक (बायोफर्टिलाइजर) या 'जीवाणु खाद' कहते हैं। जैव उर्वरक जीवित उर्वरक है जिनमें सूक्ष्मजीव विद्यमान होते हैं। यह प्राकृतिक तरीके से पौधों का पोषण करते हैं। ये रासायनिक खाद से बेहतर व सस्ता विकल्प होने के साथ ही यह मिट्टी की प्राकृतिक गुणवत्ता को बनाए रखता है।

रासायनिक उर्वरक आज भी पौधों के लिए पोषण के प्रमुख स्रोत हैं। बढ़ती आवादी को ध्यान में रखते हुए, पौधों के पोषण के लिए इनका कोई दूसरा संभावित विकल्प भी निकट भविष्य में नहीं दिखता है। इसलिए अधिक फसलोत्पादन के लिए पोषक तत्वों की जरुरत पूरा करने के लिए रासायनिक खादों का प्रयोग करना अनिवार्य हो गया है। पौधों के लिए समन्वित पोषक तत्व प्रबंधन के पीछे की मूल विचारधारा ये है कि –

## जीवाणु खाद के प्रकार

(क) नाइट्रोजन यौगिकीकरण करने वाले : दलहनी फसलें – राईजोबियम, अन्न फसलें – एजोटोबैक्टर, एजोस्पाइरलिम, एसीटोबैक्टर आदि, चावल/धान – नीली हरी शैवाल

(ख) फॉस्फोरस घुलनशीलता के लिए : एसपर्जिलस, पैनिसिलियम, स्यूडोमोनॉस, बैसिलस आदि

(ग) पोटाश व लोहा घुलनशीलता के लिए : बैस्लिस, फ्रैच्युरिया, एसीटोबैक्टर आदि

(घ) प्लांट ग्रोथ प्रमोटिंग राईजोबैक्टिरिया : बैस्लिस, फ्रलोरिसैंट, आदि

(ङ.) माइकोराईजल कवक : एक्टोमाईकोराईजा तथा अरवस्कुलर माईकोराईजा

1. खेत और बाहरी स्रोतों से उपलब्ध कार्बनिक पदार्थों का यथा संभव उपयोग ।

2. मृदा में पोषक तवो की उपलब्धता बढाने के लिए जविक उर्वरको का महत्म्म उपयोग ।

3. जैव उर्वरक का उपयोग करने के लिए कृषक समुदाय को प्रोत्साहित करना जिससे रासायनिक खादों पर निर्भरता कम की जा सके. जिसके फलस्वरूप मृदा की भौतिक, रासायनिक और जैविक गुणधर्मों को लम्बे समय तक बनाये रखा जा सके।

इसके अलावा, समन्वित पोषक तत्व प्रबंधन के अन्य मुख्य उद्देश्य सही समय पर पोषक तत्वों की सही मात्रा प्रदान करना है। साथ ही साथ कृषि लागत में उल्लेखनीय कमी लाना जिस से फसल उत्पादन ज्यादा लाभकारी और टिकाऊ बन सके।

## 2. समन्वित कीट नियंत्रण (Integrated Pest Management):

समन्वित कीट नियंत्रण एक ऐसी व्यवस्था है जिसमें कृषि से संबंधित विभिन्न परिस्थितियों एवं पर्यावरण के साथ सामंजस्य बनाते हुए कीटनाशी, रोगों और खरपतवार के नियंत्रण की तकनीकों का प्रयोग किया जाता है। इससे नाशी जीव की संख्या, सघनता इत्यादि नियंत्रित होते हैं। इसके अलावा विषाक्त कीट रासायनों का उपयोग भी कम किया जा सकता है. जिसका कारण मृदा में रहने वाले सूक्ष्म जीवों अपना अस्तित्व कायम रख सकते हैं।

## 3. सिंचाई व्यवस्था एवं पानी की गुणवत्ता :

भारत में प्रचलित परंपरागत सतह आधारित सिचाई पद्धतियों अमूमन कम प्रभावशाली, श्रम साध्य एवं मृदा की उर्वरता को नुकसान कारक होती है. इन विधियों में जल की क्षति तो होती ही साथ ही साथ मृदा की गुणवत्ता पर भी असर पड़ता है। अतः
यदि ड्रिप और स्प्रिंकलर सिंचाई की विधियों को अपनाया जाए तो इन हानियों को काफी हद तक कम किया जा सकता है। मृदा-स्वास्थ्य पर सिंचाई के पानी की गुणवत्ता का भी खास असर पड़ता है। अतः जहाँ तक हो सके पानी की गुणवत्ता की जाँच करा कर ही सिंचाई में उपयोग करना लाभकारी होगा।

### 4. दलहन की खेती (Pulses Cultivation)

कृषि विशेषज्ञों के मुताबिक किसानों को एक के बाद एक लगातार पारंपरिक फसलों की खेती नहीं करनी चाहिये। इससे मिट्टी की सारी शक्ति खत्म हो जाती है और अगली फसल का उत्पादन प्रभावित होता है। इस समस्या का उपाय दालों की खेती से कर सकते हैं। दलहनी फसलों की खेती करके मिट्टी में जरूरी पोषण तत्वों की पूर्ति हो जाती है और मिट्टी को प्राकृतिक तरीके से ही उर्वरता भी मिल जाती है, इसलिये किसानों को पारंपरिक फसलों के बाद अगले फसल चक्र में दलहनी फसल जरूर लगानी चाहिये। किसान बंधु दलहनी फसलों की अंतरवर्ताया या सह-फसल खेती भी कर सकते हैं।

### 5. हरी खाद और अजोला प्रयोग (Green Manure & Azolla)

भारत में कई किसान मिट्टी की सेहत को समझते हुये जैविक खेती ही करते हैं। ये किसान अलग से किसी उर्वरक या रसायनों का इस्तेमाल नहीं करते, बल्कि विभिन्न प्रकार की जैविक खाद और एंजाइम्स का प्रयोग करते हैं। इन साधनों में हरी खाद के रूप ढैंचा, बरसीम और सनई के साथ-साथ दलहनी फसलें उगा सकते हैं। इन फसलों की खेती के बाद खेत में उपस्थित कचरे पर यूरिया एवं ट्राइकोडर्मा डालकर जैविक खाद बनाई जाती है, जो मिट्टी में ही विघटित होकर खेत को संजीवनी जैसी शक्ति देती है। किसान चाहें तो खेत में अजोला उगाकर, खेत में ही डालने से मिट्टी की शक्ति को वापस लौटा सकते हैं।

मृदा स्वास्थ्य व्यक्तियों और समुदायों की आहार संबंधी आवश्यकताओं को पूरा करने वाले पौष्टिक भोजन की उपलब्धता सुनिश्चित करके खाद्य सुरक्षा से पोषण सुरक्षा की ओर बढ़ने में महत्वपूर्ण भूमिका निभाता है। मृदा स्वास्थ्य के` परिवर्तन को निम्नलिखित बिन्दुओ द्वारा दर्शाया गया है:-

* पोषक तत्वों से भरपूर खाद्य उत्पादन

* सूक्ष्म पोषक तत्वों की उपलब्धता

* उन्नत मृदा कार्बनिक पदार्थ

* पर्यावरणीय स्थिरता

* सामुदायिक स्वास्थ्य और कल्याण

* संतुलित आहार प्रावधान

* उन्नत पादप स्वास्थ्य और लचीलापन

* जैव विविधता और आहार विविधता

* जलवायु लचीलापन

रिपोर्ट में पाया गया कि मृदा प्रदूषण का खाद्य सुरक्षा पर दो तरह से प्रतिकूल प्रभाव पड़ता है – एक ओर, यह प्रदूषकों के विषाक्त स्तर के कारण फसल की पैदावार को कम कर सकता है, और दूसरी ओर, प्रदूषित मिट्टी में उगाई जाने वाली फसलें असुरक्षित होती हैं, जिससे मानव स्वास्थ्य के साथ-साथ जानवरों के लिए भी खतरा पैदा होता है। स्वस्थ मिट्टी खाद्य सुरक्षा बढ़ाने के लिए महत्वपूर्ण है क्योंकि यह गेहूं, चावल और फलियां जैसी खाद्य फसलों के साथ-साथ कपास, गन्ना, जूट आदि जैसी अन्य वस्तुओं एवं फसलों की वृद्धि का आधार है। स्वस्थ मिट्टी आवश्यक पोषक तत्व, पानी, ऑक्सीजन और जड़ समर्थन प्रदान करती है जो हमारे भोजन उत्पादक पौधों को बढ़ने और फलने-फूलने के लिए आवश्यक है। मिट्टी नाजुक पौधों की जड़ों को तापमान में भारी उतार-चढ़ाव से बचाने के लिए एक बफर के रूप में भी काम करती है।

**निष्कर्षतः** मृदा स्वास्थ्य पोषण सुरक्षा का एक मूलभूत घटक है क्योंकि यह उत्पादित भोजन की गुणवत्ता और मात्रा को प्रभावित करता है। टिकाऊ मृदा प्रबंधन प्रथाओं में निवेश करना और मृदा स्वास्थ्य को प्राथमिकता देने वाली कृषि प्रणालियों को बढ़ावा देना पोषण सुरक्षा प्राप्त करने और वर्तमान और भविष्य की पीढ़ियों के लिए एक स्वस्थ और लचीली खाद्य प्रणाली सुनिश्चित करने की दिशा में आवश्यक कदम हैं।